钦定古今图书集成/明伦汇编/官常典/第738卷 > 林洪中〈子绶〉
## 钦定古今图书集成/明伦汇编/官常典/第738卷 > 林洪中〈子绶〉

按《龙岩县志》：“洪中博学工诗文，不慕荣利。宣德间，以
浙江参议戴同吉荐，强起之，偕计天官，辞以母老，不
受职，归隐，赋咏自娱。性高洁，自持忠义。沙寇劫岩，洪
中谋请师，要其去路。至上坪，遇贼张乌仔等，胁使跪，
洪中骂曰：‘恨不万断汝，吾头可斫，吾膝不可屈’。子绶
跪曰：‘父老且病，吾当代父以死’。洪中叱曰：‘人生当知
顺逆，敢为苟免，以亏忠义’！”父子遂遇害。